stanford-oval/wikipedia huggingface dataset:
Peter Taylor (jalkapalloilija, 1953)

Peter Taylor vuonna 2001.
Peter John Taylor (s. 3. tammikuuta 1953 Southend-on-Sea) on englantilainen jalkapallovalmentaja ja entinen jalkapalloilija. Hän toimii Englannin kakkosliigassa pelaavan Bradford Cityn päävalmentajana.
Laitahyökkääjänä pelannut Taylor edusti urallaan Southend Unitedia, Crystal Palacea, Tottenhamia, Leyton Orientia ja Oldhamia. Hän pelasi myös Englannin maajoukkueessa neljä maaottelua 1976.
Pelaajauran jälkeen Taylor on valmentanut muun muassa Hull Cityä, Gillinghamia, Leicester Cityä, Southend Unitedia ja Crystal Palacea. Hän on valmentanut myös Englannin alle 21-vuotiaiden maajoukkuetta vuosina 1996–1999 ja 2004–2007. Taylor  toimi Leicesterissä ollessaan väliaikaisena A-maajoukkueen päävalmentajana yhdessä ottelussa vuonna 2000.
| 0 | 1 | 2 |
| --- | --- | --- |
| Edeltäjä: Dave Sexton David Platt | Englannin U21-maajoukkueen päävalmentaja 1996–1999 2004–2007 | Seuraaja: Peter Reid Stuart Pearce |
Englannin jalkapallomaajoukkueen päävalmentajat
Winterbottom (1946–62) • Ramsey (1963–74) • Mercer (1974) • Revie (1974–77) • Greenwood (1977–82) • Robson (1982–90)  • G. Taylor (1990–93) • Venables (1994–96) • Hoddle (1996–99) • Keegan (1999–2000) • Wilkinson (väliaikainen) (2000) • P. Taylor (väliaikainen) (2000) • Eriksson (2001–06) • McClaren (2006–07) • Capello (2007–12) • Pearce (väliaikainen) (2012) • Hodgson (2012-16) • Allardyce (2016) • Southgate (2016–)
Paul Tergat

| Mitalit | Mitalit | Mitalit |  |
| --- | --- | --- | --- |
|  Paul Tergat |  Paul Tergat |  Paul Tergat |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | 10 000 m |  |
|  Hopeaa | Sydney 2000 | 10 000 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Ateena 1997 | 10 000 m |  |
|  Hopeaa | Sevilla 1999 | 10 000 m |  |
|  Pronssia | Göteborg 1995 | 10 000 m |  |
Paul Kibii Tergat (s. 17. kesäkuuta 1969 Baringo, Kenia) on kalenjin-heimoon kuuluva kestävyysjuoksija.
Ratajuoksuissa Tergat on usein joutunut tyytymään arvokisoissa kakkossijoihin. Sekä 1996 Atlantan ja 2000 Sydneyn olympiakisojen 10 000 metrillä Tergat johti kilpailua ennen viimeistä kierrosta, mutta molemmilla kerroilla etiopialainen Haile Gebrselassie vei kultamitalin. Lopputulosten osalta sama asetelma toistui kympillä myös 1997 Ateenan ja 1999 Sevillan MM-kisoissa. Vuosina 1999 ja 2000 Tergat voitti puolimaratonin MM-kullan. Vuonna 2002 Lontoon maratonilla Tergat voitti ensimmäistä maratoniaan juosseen Gebrselassien sijoittuen toiseksi Khalid  Khannouchin perässä. Maastojuoksun maailmanmestaruuskilpailuista Tergatilla on henkilökohtaisesta kilpailusta viisi kultaa ja yksi pronssi ja joukkuekilpailusta lisäksi kahdeksan kultaa.
Tergat juoksi 28. syyskuuta 2003 Berliinin maratonilla maratonin maailmanennätyksen 2.04.55, vaikka hänen jalkansa oli kipeä ja hän harhautui eräässä kohtaa reitiltä. Haile Gebrselassie rikkoi hänen ennätyksensä juoksemalla vuoden 2007 Berliinin maratonilla ajan 2.04.26.
Ennen vuoden 2004 Ateenan olympiakisoja Tergat ilmoitti Ateenan olympiamaratonin olevan hänen viimeinen arvokisaedustuksensa Kenian joukkueessa. Maratonilla Tergat joi väärän lämpöistä vettä, mikä aiheutti hänelle kramppeja ja hän sijoittui lopulta kymmenenneksi. Tergat tavoitteli pääsyä vuoden 2008 Pekingin olympialaisten maratonille, mutta ilmoitti huhtikuussa 2008 ettei ole tarpeeksi hyvässä kunnossa kilpaillakseen Pekingissä.
Paul Tergat valittiin vuonna 2013 KOK:n jäseneksi ja vuonna 2017 Kenian olympiakomitean puheenjohtajaksi.
Aiheesta muualla

Paul Tergat Kansainvälinen yleisurheiluliitto. (englanniksi)
Otto Karvinen

| Otto Karvinen> Henkilötiedot |
| --- | --- |
Syntynyt: 8. huhtikuuta 1990 (ikä 34) Vantaa, Suomi
Kansalaisuus:   Suomi
Jääkiekkoilija
Lempinimi:  Ode, Kyttä
Pelipaikka:  oikea laitahyökkääjä
Maila:  vasen
Pituus:  187 cm
Paino:  91 kg
Seura
Seura:  Jokerit
Sarja:  Mestis
Pelinumero:  21
Pelaajaura
Pääsarjaura:  2014–
Aik. seurat:  Jokipojat (Mestis) TPS (SML) Sport (SML) Kärpät (SML) HIFK (SML)
Otto Karvinen (s. 8. huhtikuuta 1990 Vantaa) on suomalainen jääkiekkoilija, joka pelaa Mestis-joukkue Jokereissa. Hän toimii joukkueen varakapteenina. Karvinen on pelipaikaltaan laitahyökkääjä. Häntä on luonnehdittu pelityyliltään voimahyökkääjäksi. Hän pelaa useimmiten "rouhijana" alemmissa ketjuissa. Karvinen on tunnettu myös varsin jäähyherkkänä pelaajana, mistä kertoo muun muassa SM-liigan jäähypörssin voitto kausilla 2014–2015 ja 2018–2019. Hän on ajoittain myös tapellut.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Hodonín 2007 | jääkiekko |  |
Karvinen pelasi alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa.
Suomen A-maajoukkueessa Karvinen on pelannut kaksi ottelua tehden yhden syöttöpisteen. Hän teki A-maajoukkuedebyyttinsä 30-vuotiaana Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Karvinen merkittiin Suomen nelosketjun vasempaan laitaan Miska Siikosen ja Jukka Peltolan viereen. Kolmannen erän lopulla Karviselle tuomittiin 5+20-minuutin ottelurangaistus päähän kohdistuneesta taklauksesta.
Muuta

Karvisen pikkuveli Eetu pelasi omalla urallaan hyökkääjänä kolme SM-liigaottelua Rauman Lukossa kaudella 2015–2016. Hän loi pääsarjauraa myös Ranskassa.
Peter Andreas Hansen

| Peter Andreas Hansen |
| --- | --- |

Henkilötiedot
Syntynyt: 8. joulukuuta 1795 Tønder, Schleswigin herttuakunta
Kuollut: 28. maaliskuuta 1874 (78 vuotta) Gotha, Thüringen, Saksan keisarikunta
Koulutus ja ura
Väitöstyön ohjaaja:  Heinrich Christian Schumacher
Tutkimusalue:  Tähtitiede, tähtitorni, Astrometria, matematiikka, kello ja ajanmittaus
   
Peter Andreas Hansen (8. joulukuuta 1795 Tønder, Schleswigin herttuakunta – 28. maaliskuuta 1874 Gotha, Thüringen, Saksan keisarikunta) oli tanskalais-saksalainen tähtitieteilijä.
Elämä ja ura

Hansen oli kultasepän poika. Hän oppi kellosepän ammatin Flensburgissa ja harjoitti sitä Berliinissä ja Tøndernissa vuosina 1818–1820. Hän oli kuitenkin jo pitkään harrastanut luonnontieteitä, ja Tøndernissa toiminut lääkäri sai hänen isänsä lähettämään hänet vuonna 1820 Kööpenhaminaan, jossa hän sai tähtitieteilijä Heinrich Christian Schumacherin suojeluksen ja herätti kuningas Fredrik VI:n huomion. Hän toimi Schumacherin apulaisena pääasiassa Altonan uudessa observatoriossa vuosina 1821-1825. Sieltä hän siirtyi Gothaan Seebergin observatorion johtajaksi, jossa hän työskenteli lähes viisikymmentä vuotta kuolemaansa saakka.
Hansenin tärkein työ oli aurinkokunnan pääkappaleiden kiertoratoja koskevien teorioiden ja taulujen parantaminen uusilla matemaattisilla menetelmillä. Hänen tärkeimmät Kuun liikkeen teoriaa käsittelevät kirjansa ovat Fundamenta nova investigationis orbitae verae quam Luna perlustrat (1838) ja Darlegung der theoretischen Berechnung der in den Mondtafeln angewandten Störungen (1862–1864). Hansenin menetelmien systemaattisuus nosti taivaanmekaniikan uudelle tarkkuuden ja ennustuskyvyn tasolle, ja hänen tähtitieteellisiä taulujaan käytettiin vuoteen 1923 asti. Hansen arvioi teorioidensa perusteella tarkasti Maan ja Auringon välisen etäisyyden. Observatorion johtajana Hansen otti käyttöön myös useita keksimiään käytännön laitteita, joita käytettiin myöhemmin myös muissa observatorioissa.
Hansen sai kahdesti (1842 ja 1860) Royal Astronomical Societyn kultamitalin. Royal Society myönsi hänelle Copley-mitalin vuonna 1850.
Aiheesta muualla

Kuvia tai muita tiedostoja aiheesta Peter Andreas Hansen Wikimedia Commonsissa
Paul Tanui

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Hopeaa | Rio 2016 | 10 000 m |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | 10 000 metriä |  |
|  Pronssia | Peking 2015 | 10 000 metriä |  |
|  Pronssia | Lontoo 2017 | 10 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Bydgoszcz 2010 | joukkuekilpailu |  |
|  Kultaa | Punta Umbria 2011 | joukkuekilpailu |  |
|  Hopeaa | Punta Umbria 2011 | henkilökohtainen |  |
Paul Kipngetich Tanui (s. 22. joulukuuta 1990) on kenialainen kestävyysjuoksija, olympia- ja MM-mitalisti.
Tanui saavutti Rio de Janeiron olympialaisissa 2016 hopeaa 10 000 metrin juoksussa ajalla 27.05,64. Moskovan MM-kilpailuissa 2013 hän sijoittui 10 000 metrillä pronssille ajalla 27.22,61. Tanui saavutti pronssimitalin samalla matkalla myös Pekingin MM-kilpailuissa 2015 ajalla 27.02,83 ja Lontoon MM-kilpailuissa 2017 ajalla 26.50,60. Daegussa 2011 hän oli 10 000 metrillä yhdeksäs.
Tanui saavutti maastojuoksun MM-kilpailujen henkilökohtaisessa kilpailussa hopeaa Punta Umbriassa 2011 ja sijoittui kahdeksanneksi Bydgoszczissa 2010. Hän voitti kummallakin kerralla joukkuekilpailun maailmanmestaruuden. Nuorten kilpailussa hän sijoittui 2009 neljänneksi ja voitti kultaa joukkuekilpailussa.
Henkilökohtaiset ennätykset

Lähteet: Tilastopaja, IAAF
3 000 metrin juoksu: 7.46,83 (5 000 m juoksun väliaika) (2015)
5 000 metrin juoksu: 12.58,69 (2015)
10 000 metrin juoksu: 26.49,41 (2014)
Puolimaraton: 1.02.18 (2014)
Passenger

Wikisanakirjassa on tähän liittyvä sananselitys: .
Passenger tarkoittaa seuraavia asioita:
Ammatti: reportteri (The Passenger), Michelangelo Antonionin elokuva
Passenger, Mnemicin albumi
Passenger, ruotsalainen yhtye
Passenger, brittiläinen yhtye
Passenger, brittiläinen laulaja
Penn Relays

Penn Relays (myös Penn Relays Carnival) on maailman vanhin ja suurin viestijuoksutapahtuma. Se järjestetään vuosittain Franklin Fieldin stadionilla Philadelphiassa, Pennsylvaniassa. Penn Relays on järjestetty joka vuosi vuodesta 1895 lähtien ja nykyään viisipäiväisen tapahtuman aikana käydään yli 300 kilpailua, joihin osallistuu noin 15 000 urheilijaa. Tapahtuman järjestää Pennsylvanian yliopisto.
Aiheesta muualla

Virallinen sivusto
Peter Akinola

| Peter Akinola |
| --- | --- |
 Peter Akinola.
Nigerian anglikaanikirkonn priimas
 2000–2010 
Edeltäjä:  Joseph Abiodun Adetiloye
Seuraaja:  Nicholas Okoh
Henkilötiedot
Syntynyt: 27. tammikuuta 1944 (ikä 80) Abeokuta, Ogun, Nigeria
Muut tiedot
Uskonto:  Nigerian anglikaanikirkko
Peter Jasper Akinola (s. 27. tammikuuta 1944) oli vuosina 2000-2010 Nigerian anglikaanisen kirkon johtaja, priimas. Hän syntyi jorubaperheeseen Abeokutassa.
Akinolasta tehtiin vuonna 1989 Abujan piispa ja vuonna 1997 Provinssi III:n arkkipiispa.
Akinola on konservatiivinen kristitty, joka tunnetaan jyrkän kielteisestä suhtautumisesta seksuaalivähemmistöjä kohtaan.
Lapsuus ja ura ennen kirkon johtajuutta

Akinola syntyi Abeokutassa Lounais-Nigeriassa. Hänen isänsä kuoli hänen ollessaan neljävuotias, jolloin Akinola lähetettiin asumaan setänsä luokse. Hän kävi koulua kymmenvuotiaasta 16-vuotiaaksi, minkä jälkeen hänen setänsä halusi tämän lopettavan koulun ja opettelevan kaupankäyntiä. Oltuaan oppipoikana Lagosissa hänestä tuli menestyksekäs huonekalujen tekijä ja patenttilääkkeitten myyjä, mutta hän luopui liiketominnastaan voidakseen opiskella papiksi. Hänet vihittiin diakoniksi vuonna 1978 ja papiksi vuonna 1979. Hän matkusti Yhdysvaltoihin ja valmistui vuonna 1981 maisteriksi Virginian teologisesta seminaarista. Palattuaan Nigeriaan hän työskenteli Abujan hiippakunnassa, jonka piispaksi hänet vihittiin vuonna 1989. Vuonna 1998 hänestä tuli enemmistöltään islamilaisen Pohjois-Nigerian arkkipiispa.
Nigerian anglikaanikirkon johtajana

Vuonna 2000 Akinola valittiin koko Nigerian anglikaanikirkon johtajaksi, priimakseksi. Vuonna 2003 hän sai kansainvälistä huomiota, kun Yhdysvaltain episkopaalinen kirkko vihki Gene Robinsonin New Hampshiren piispaksi. Robinson oli ensimmäinen avoimesti homoseksuaali anglikaanipiispa. Akinola sanoi, että kyseinen kirkko oli "valinnut historiallisesta uskosta poikkeavan tien" ja kutsui homoseksuaalisuutta "jopa eläinten parissa tuntemattomaksi poikkeamaksi". Akinolan johdolla Nigerian kirkko perusti Pohjois-Amerikan Anglikaanien kokoonkutsun (Convocation of Anglicans in North America (CANA))vaihtoehdoksi niille seurakunnille, jotka vastustivat episkopaalikirkon toimia mutta halusivat yhä pysyä osana anglkaanista kirkkoyhteisöä (Anglican Communion). Vuonna 2007 vihittiin CANAn ensimmäinen lähetyspiispa Martyn Minns Virginiasta vastoin Canterburyn arkkipiispan Rowan Williamsin toiveita.
Akinola oli julkisuudessa myös vuonna 2006, jolloin hän Nigerian kristittyjen yhdistyksen presidentin ominaisuudessa antoi lausunnon koskien muslimien mellakointia, jotka johtuivat tanskalaisten sanomalehtien julkaisemista Muhammed-pilakuvista. "Pitäisikö meidän tässä vaiheessa muistuttaa muslimiveljiämme, että heillä ei ole väkivallan monopolia tässä maassa", Akinola sanoi. Rowan Williamsin mukaan Akinola tarkoitti sanansa varoitukseksi, ei uhkaukseksi. Toisaalta vuonna 2004 Akinola oli kieltäytynyt tuomitsemasta 700 muslimin kuolemaa, jotka olivat seuranneet kostona 75 kristityn tappamisesta.
Parhaat 1994–2000

| Parhaat 1994–2000 Tommi Läntinen |
| --- | --- | --- |

Kokoelmalevyn tiedot
 Äänitetty : 1994–2000
 Julkaistu: marraskuu 2000
 Tyylilaji: poprock
 Levy-yhtiö: Columbia Records
Tommi Läntisen muut julkaisut
| Iltavilli 1999 | Parhaat 1994–2000 2000 | Tähtilaiva 2002 |
Parhaat 1994–2000 on Tommi Läntisen kokoelma-albumi, joka julkaistiin 1. marraskuuta 2000. Se sisältää kaikki Läntisen soolouran hitit vuodesta 1994 vuoteen 2000 asti, viisi uutta kappaletta sekä live-taltioinnin Via Dolorosa -kappaleesta.
Kappaleet > CD 1

Rakkauslaulu – 4.24
Mä en haluu enää muistaa – 3.46 (I Don't Wanna Talk About It)
Villi ja vapaa – 3.27
Satelliitti – 4.36
Kuutamolla – 3.40 (Dancing in the Moonlight)
Syvälle sydämeen sattuu – 3.11
Kairo – 4.55
Kevät ja minä – 2.54
Jäin kiinni katseeseen – 4.27
Mä matkustan – 4.24
Huudan sun nimee – 3.35
Tuulta päin – 5.25 (Against the Wind)
Via Dolorosa – 4.21
Balladi elokuvasta Klaani (Kuutamopelimannimiks?) – 3.52
Atomitie – 4.21
Kappaleet > CD 2

Afrikka siipien alla – 4.50
Olen onnellinen – 4.20
Rööperin kuu – 4.46
Aika on hiekkaa – 3.58
Hei hei kulta – 4.19
Uneton – 4.09 (Radio Edit)
Yksinään – 5.09
Taivaspoika – 3.47
Sekaisin (hei, hei, hei) – 3.57
Hyvä fiilis – 4.13
Mä haluun kaiken – 3.43
Enkelipatsas – 4.21
Heitä surusi pois – 4.35
S.O.S. – 4.09
Via Dolorosa – 4.50 (live 2000)
Aiheesta muualla

Parhaat 1994–2000 discogs.com -sivustolla
Pelko (sarjakuvahahmo)

Pelko (esiintynyt Suomessa myös nimellä Herra Pelko) on kuvitteellinen superroisto Marvel -sarjakuvissa. Pelkoja on ollut yhteensä 4, joista kaikki ovat olleet enimmäkseen Daredevilin vastustajia. Pelon ensiesiintyminen tapahtui Daredevil-lehden numerossa 6 ja hänet loivat Stan Lee ja Wally Wood.[lähde? ]
Payment gateway

Payment gateway (internetin maksujenvälitysjärjestelmä, maksusiltapalvelu) on internetpalvelu, joka varaa kaupanteon yhteydessä maksajan tililtä varat toimitettavaksi myöhemmin maksun vastaanottajan tilille. Tärkeimmät maksusillan sisältämät toiminnot ovat maksutapahtuman osapuolten tunnistaminen, tapahtuman vahvistaminen, viestiliikenteen salaus, rahan siirto maksun vastaanottajan tilille ja vastaanoton vahvistaminen ja raportit maksun vastaanottajalle.
Maksusiltapalvelu integroidaan organisaation muihin sähköisen kaupankäynnin järjestelmiin. Internetissä toimii suuri joukko eri maksusiltapalveluja. Eräitä kansainvälisesti tunnettuja maksusiltapalveluja ovat Amazon Payment Gateway, Authorize.net, Google Checkout, Moneybookers, PayPal, PayFlow Pro, Stripe, VerePay, VeriSign ja WorldPay.
Payment Gateway voi olla myös kauppiaan toteuttama palvelu ulkoisen maksupalveluntarjoajan ja sisäisten palveluiden välissä.
Parathormoni

Malli lisäkilpirauhashormonin rakenteesta
Parathormoni eli lisäkilpirauhashormoni eli paratyriini eli paratyreoideahormoni (PTH) on peptidirakenteinen 84 aminohaposta koostuva hormoni, joka erittyy verenkiertoon neljästä lisäkilpirauhasesta. Se lisää kalsiumin pitoisuutta veressä lisäämällä osteoklastien määrää ja aktivoimalla niitä sekä tehostamalla kalsiumin reabsorptiota munuaistubuluksista. Parathormonin vastavaikuttajana toimii kilpirauhasen erittämä kalsitoniini, joka puolestaan vähentää kalsiumin määrää veressä. Lisäksi parathormoni säätelee kalsiumin kulkua solun kalvorakenteiden läpi. Lisäkilpirauhasen liikatoiminnassa (hyperparatyreoosi) vereen erittyy paljon parathormonia, joka saattaa aiheuttaa luuston heikkenemistä ja kalsiumin kiteytymistä pehmytkudoksiin kuten keuhkoihin, verisuoniin, lihaksiin ja munuaisiin. Lisäkilpirauhasen vajaatoiminnassa (hypoparatyreoosi) puolestaan parathormonin määrä laskee, josta saattaa olla seurauksena lihasten kouristusta. Lisäkilpirauhashormonin anatomis-terapeuttis-kemiallinen lääkeluokitus eli ATC-luokitus on H05AA03 ja kemiallinen kaava C408H674N126O126S2.
Parathormonin eritykseen vaikuttavat tekijät

Parathormonin tärkein säätelytekijä on veren kalsiumpitoisuus. Kun kalsiumpitoisuus veressä laskee, parathormonin eritys lisääntyy lisäkilpirauhasista. Kun taas kalsiumpitoisuus on saatu ennalleen, parathormonin eritys hidastuu. Veren kalsiumpitoisuuden laskiessa parathormoni lisää myös kalsitriolin muodostusta munuaisissa, joka palauttaa yhdessä parathormonin kanssa veren normaalin kalsiumpitoisuuden. Kalsitriolin lisääntyminen veressä siis vähentää parathormonin eritystä. Myös veren magnesiumpitoisuudella on vaikutusta parathormonin eritykseen, mutta sen merkitys parathormonin säätelyyn on vähäisempi kuin kalsiumionien.
Aiheesta muualla

Suomen Kilpirauhasliitto ry: Vesa Ilvesmäki, Lisäkilpirauhaset säätelevät elimistön kalsiumtasapainoa
Tohtori.fi: Lisäkilpirauhashormoni (PTH)
Fimea: ATC-luokitus[vanhentunut linkki]
Human Metabolome Database (HMDB): Parathyroid hormone (englanniksi)
DrugBank: Preotact (englanniksi)
Kyoto Encyclopedia of Genes and Genomes (KEGG): Parathyroid hormone (englanniksi)
King Saud University: Arjumand Warsy, The Calciotropic Hormones (Arkistoitu – Internet Archive) (pdf) (englanniksi)
Peter Albäck

Peter Albäck (s. 1955 Teerijärvi) on suomalainen poliitikko ja entinen Suomen Keskustan ruotsinkielisen piirin puheenjohtaja. Albäck on sittemmin siirtynyt Perussuomalaisiin, jonka ehdokkaana hän oli vuoden 2021 kuntavaaleissa. Albäck valittiin Kruunupyyn kunnanvaltustoon 67 äänellä ja on kautta aikojen ensimmäinen perussuomalainen kunnanvaltuutettu Kruunupyyssä. Siviiliammatiltaan hän on kasvihuoneviljelijä.
Blogikohuja

Syksyllä 2008 mediatalo HSS Media sulki Albäckin kaksi blogia. Toisessa blogissaan Albäck esiintyi salanimellä 27-vuotiaana oikeustieteen opiskelijana, joka kirjoitti positiiviseen sävyyn Albäckin ajamasta politiikasta. HSS Median mukaan Albäck esitti blogissaan "yksityishenkilöitä koskevia lain vastaisia lausuntoja".
Tammikuussa 2010 puoluetoveri Helena Tornberg teki rikosilmoituksen Albäckin kirjoittamasta kommentista Tornbergin blogiin.[lähde? ] Tornbergin mukaan Albäck oli syyttä sotkennut hänet Pietarsaaren seudulla vellovaan pedofiiliskandaaliin väittämällä Tornbergin olleen tietoinen tapahtumista ja hyväksyneen toiminnan.[lähde? ] Nämä väitteet Tornberg kiisti ja vaati Albäckin eroa ruotsinkielisen piirin puheenjohtajan paikalta.
Peter Albäck katsoi esittäneensä "poliittista kritiikkiä".[lähde? ] Poliisin mukaan Albäck ei ollut rikkonut lakia. Tämän jälkeen tammikuun lopussa kokkolalainen poliitikko Anders Nyberg teki myös rikosilmoituksen Albäckin blogikirjoittelusta. Albäck väitti kirjoituksessaan Nybergin "harrastaneen anaaliseksiä uskonveljiensä kanssa.[lähde? ]  Nyberg ei ymmärtänyt miksi Albäck oli halunnut mustamaalata häntä. [lähde? ] 
Keskustan puheenjohtaja, pääministeri Matti Vanhanen ilmaisi tyytymättömyytensä ruotsinkielisen piirin toimintaan vielä saman tammikuun lopussa. Vanhasen mukaan puoluesihteeri Jarmo Korhonen oli ottanut yhteyttä piiriin ja toivonut "normaalia käyttäytymistä".
Muuta

RKP:n puheenjohtaja, kulttuuriministeri Stefan Wallin syytti keväällä 2009 Albäckiä valehtelusta. Albäckin mukaan Wallin ja pääministeri Matti Vanhanen olivat sopineet lehmänkaupalla, että äänikynnys eduskuntavaaleissa lasketaan RKP:tä tyydyttävälle tasolle, jos RKP luopuu Kokkolan vaatimisesta etelään aluehallinnon uudistamishankkeessa. Vanhasen poliittinen erityisavustaja Jukka Ihanus tyrmäsi myöhemmin väitteen.
Suomenmaan kolumnissaan Albäck on vaatinut, että suomenruotsalaiset eivät vaatisi ruotsinkielistä palvelua vedoten perustuslakiin, koska tämä vain ärsyttää valtaväestöä. Albäckin mukaan ruotsinkielisen vähemmistön täytyy luoda parempi kuva itsestään valtaväestön keskuudessa Suomessa, jotta asenne ruotsiin toisena kotimaisena kielenä säilyisi positiivisena.
Aiheesta muualla

Peter Albäckin vaalisivusto 2021 (Arkistoitu – Internet Archive)
Pelko (täsmennyssivu)

Pelko on vaarasta aiheutuva epämiellyttävä tunne. Sana voi viitata myös esimerkiksi seuraaviin:
Pelko, yhdysvaltalainen elokuva vuodelta 1952
Pelko, brittiläinen elokuva vuodelta 1971
Pelko, eräs Marvel-sarjakuvahahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelko”, voi hakea sivunnimihaulla, laajalla sivunnimihaulla tai tekstihaulla.
Pelkkää voittoo

| ”Pelkkää voittoo” Kaija Koo |
| --- | --- | --- |

Singlen tiedot
 Albumilta: Taipumaton
 Julkaistu: 26. huhtikuuta 2019
 Formaatti: digitaalinen
 Tekijä(t): Joonas Angeria Tiina Vainikainen
 Tyylilaji: pop-rock
 Kesto: 03.46 
 Levy-yhtiö: Warner Music Finland
Kaija Koon muut singlet
| ”Tule lähemmäs beibi 2018” 2018 | ”Pelkkää voittoo” 2019 |   |
Pelkkää voittoo on Kaija Koon kappale, joka julkaistiin 26. huhtikuuta 2019.
Parma (yritys)

| Parma |
| --- | --- |

Yritysmuoto:  osakeyhtiö
Perustettu:  1993
Toimitusjohtaja:  Hannu Tuukkala
Kotipaikka:  Hiidenmäentie 20 03101 Nummela
Toiminta-alue:  teollisuus
Toimiala:  betonituotteiden valmistus rakennustarkoituksiin
Liikevaihto:  245,4 milj. € (2022)
Henkilöstö:  672 (2022)
Emoyhtiö:  Consolis
Kotisivu:  parma.fi/tietoa-parmasta/
Infobox OKVirheellinen NIMI-arvo: 
Parma Oy on suomalainen rakennustarvikevalmistaja ja Suomen suurin betonielementtien valmistaja. Sillä on toimintaa 17:llä paikkakunnalla. Yritys työllistää yhteensä noin 700 henkilöä.
Parman taustalla ovat Lohjan Kalkkitehdas (nyk. Lohja) ja Paraisten Kalkki (nyk. Partek). Lohjan ja Partekin elementtitoiminnat yhdistettiin vuonna 1992 Partek Betonila Oy:ksi. Vuonna 1997 Partek Betonilan ja Rakennusliike Puolimatkan teollisuuden elementtitoiminnat yhdistettiin Parma Betonilaksi. Vuodesta 2003 lähtien yrityksen nimenä on ollut Parma Oy.
Yrityksen liikevaihto vuonna 2012 oli 151,9 miljoonaa euroa. Saman vuoden tulos oli 5,1 miljoonaa euroa.
Parma kuuluu kansainväliseen Consolis-konserniin, joka on Euroopan suurin betonitekniikkaan perustuvien ratkaisujen tuottaja ja betonisten valmisosien valmistaja. Consolis toimii 28 maassa ja sillä on yli 11 000 työntekijää. Parman pohjoismaiset sisaryhtiöt ovat Ruotsissa Strängbetong Ab, Norjassa Spenncon ja Tanskassa Spaencom.
Parman tehtaat Suomessa

Forssa (lopettamispäätös heinäkuussa 2023)
Haapavesi
Haukipudas
Hyrylä
Iisalmi
Kotka
Nastola
Nummela
Nurmijärvi
Oulu (Korvenkylä)
Uurainen
Kangasala
Aiheesta muualla

Yrityksen sivusto